கைத்தறி நகர்
'''கைத்தறி நகர்''', [[மதுரை மாவட்டம்]],  [[திருப்பரங்குன்றம் வட்டம்]], [[திருப்பரங்குன்றம் ஊராட்சி ஒன்றியம்]], [[நிலையூர் 1 பிட் ஊராட்சி]]யில் அமைந்த,  [[சௌராட்டிரர்|சௌராட்டிர]] கைத்தறி கூட்டுறவு நெசவாளர்கள் சங்க உறுப்பினர்களுக்கான குடியிருப்புகள் ஆகும்.  இதன் [[அஞ்சல் சுட்டு எண்]] 625005 ஆகும். இராமகிருஷ்ணா நெசவாளர்கள் கூட்டுறவு சங்கத்தின் தலைவரும், முன்னாள [[மதுரை கிழக்கு (சட்டமன்றத் தொகுதி)|மதுரை கிழக்கு சட்டமன்றத் தொகுதி]]யின் சட்டமன்ற உறுப்பினருமான [[கே. எஸ். ராமகிருஷ்ணன்]] அவர்களது முயற்சியால், தமிழ்நாடு அரசு கைத்தறித்துறை  நிதியுதவியுடன்  1985ல் நிறுவப்பட்ட கைத்தறி நகரில், கீழ்கண்ட எட்டு நெசவாளர்கள் கூட்டுறவு சங்கங்களின் உறுப்பினர்களுக்காக, தலா 3 செண்ட் நிலத்தில் ஓட்டு வீடுகள்  கட்டி வழங்கப்பட்டது. அவைகள்: 
 
 # இராமகிருஷ்ணா கூட்டுறவு  நெசவாளர்கள் சங்க காலனி
 # இராதகிருஷ்ணன் நெசவாளர் கூட்டுறவு சங்க காலனி
 # மாருதி நெசவாளர் கூட்டுறவு சங்க காலனி
 # நடனகோபாலநாயாகி நெசவாளர் கூட்டுறவு சங்க காலனி
 # பகத்சிங் கூட்டுறவு  நெசவாளர்கள் சங்க காலனி
 # அங்கயற்கண்ணி கூட்டுறவு  நெசவாளர்கள் சங்க காலனி
 # நேரு கூட்டுறவு  நெசவாளர்கள் சங்க காலனி 
 # பாலாஜி கூட்டுறவு  நெசவாளர்கள் சங்க காலனி
 
 ==அமைவிடம்== 
 [[திருப்பரங்குன்றம்]] மலையின் பின்புறத்தின் அமைந்த கைத்தறி நகர், [[மதுரை பெரியார்  பேருந்து நிலையம்|மதுரை பெரியார் பேருந்து நிலையத்திலிருந்து]]  [[அவனியாபுரம்]] வழியாக 11 கிமீ தொலைவிலும்; [[மதுரை மாநகராட்சி ஒருங்கிணைந்த பேருந்து நிலையம்|மாட்டுத்தாவணி பேருந்து நிலையத்திலிருந்து]]  அவனியாபுரம் வழியாக 19 கிமீ தொலைவிலும்,  [[மதுரை - ஆரப்பாளையம் பேருந்து நிலையம்|ஆரப்பாளையம் பேருந்து நிலையத்திலிருந்து]] பழங்காநத்தம் வழியாக 12 கிமீ தொலைவிலும், [[திருப்பரங்குன்றம்|திருப்பரங்குன்றத்திலிருந்து]] 3.8 கிமீ தொலைவிலும் உள்ளது. 
 
 ==அரசியல்==
 [[நிலையூர் 1 பிட் ஊராட்சி]]யில் அமைந்த கைத்தறி நகர், [[திருப்பரங்குன்றம் (சட்டமன்றத் தொகுதி)|திருப்பரங்குன்றம் சட்டமன்றத் தொகுதிக்கும்]], [[விருதுநகர் மக்களவைத் தொகுதி|விருதுநகர் மக்களவைத் தொகுதிக்கும்]] உட்பட்டது.
 
 ==பண்பாடு, நாகரிகம்==
 கைத்தறி நகர் அனைத்து [[சௌராட்டிரர்|சௌராட்டிரா]] மக்கள் பேச்சு வழக்கில் [[சௌராட்டிர மொழி]]யினை பேசுகின்றனர். மேலும் இம்மக்கள் [[தமிழ் மொழி]]யில் நன்கு எழுதவும், பேசவும் செய்கின்றனர்.  கைத்தறி நகர் பாலாஜி நெசவாளர்கள் சங்க காலனியில் அமைந்த பாலாஜி வெங்கடேசப் பெருமாள் கோயில் மற்றும் அங்கயற்கண்ணி நெசவாளர்கள் கூட்டுறவு சங்க காலனியில் அமைந்த அங்கயற்கண்ணி கோயில் புகழ் பெற்றது.
 
 ==அருகமைந்த ஊர்கள்==
 கைத்தறி நகரை சுற்றிலும் [[திருப்பரங்குன்றம்]], [[நிலையூர் (மதுரை மாவட்டம்)|நிலையூர்]], [[வடபழஞ்சி ஊராட்சி| வடபழஞ்சி]],  [[ஹார்விப்பட்டி]], [[திருநகர்]], [[கூத்தியார்குண்டு (சதுர்வேதமங்கலம்)|கூத்தியார்குண்டு]], [[பெருங்குடி, மதுரை|பெருங்குடி]], [[தனக்கன்குளம் ஊராட்சி|தனக்கன்குளம்]] மற்றும்  [[கருவேலம்பட்டி]], [[தோப்பூர் (மதுரை)|தோப்பூர்]] மற்றும்[[கப்பலூர் ஊராட்சி|கப்பலூர்]] போன்ற ஊர்கள் உள்ளது.
 
 ==வங்கி மற்றும் அஞ்சலகம்==
 * [[கனரா வங்கி]], [[நிலையூர் (மதுரை மாவட்டம்)|நிலையூர்]] கிளை
 * துணை அஞ்சலகம், [[நிலையூர் (மதுரை மாவட்டம்)|நிலையூர்]]
 
 ==அருகமைந்த கல்வி நிலையங்கள்==
 * என். கே. குப்பையன் நடுநிலைப் பள்ளி
 * [[தியாகராசர் பொறியியல் கல்லூரி]]
 * தியாகராசர் மேலான்மைக் கல்லூரி
 * [[சௌராஷ்டிரா கல்லூரி]]
 * சரஸ்வதி நாராயணன் கல்லூரி
 
 ==போக்குவரத்து==
 [[அனுப்பானடி]] மற்றும் [[மதுரை பெரியார்  பேருந்து நிலையம்|மதுரை பெரியார் பேருந்து நிலையத்திலிருந்து]]  நகரப் பேருந்துகள் கைத்தறி நகருக்கு செல்கிறது. 
 
 ===பேருந்து நிலையம்===
 கைத்தறி நகருக்கு அருகமைந்த பேருந்து நிலையம், [[திருப்பரங்குன்றம்|திருப்பரங்குன்றத்தில்]] உள்ளது. 
 
 ===தொடருந்து நிலையம்===
 கைத்தறி நகரிலுருந்து 3 கிமீ தொலைவில் திருப்பரங்குன்றம் தொடருந்து நிலையம்  உள்ளது. &lt;ref&gt;[https://indiarailinfo.com/arrivals/tirupparankundram-tdn/2543 திருப்பரங்குன்றம் தொடருந்து நிலையம்]&lt;/ref&gt;
 
 ===வானூர்தி நிலையம்===
 கைத்தறி நகரிலிருந்து [[மதுரை பன்னாட்டு வானூர்தி நிலையம்]] 9 கிமீ தொலைவில் உள்ளது.
 
 ==இதனையும் காண்க==
 * [[நிலையூர் 1 பிட் ஊராட்சி]]
 * [[நிலையூர் 2 பிட் ஊராட்சி]]
 
 ==மேற்கோள்கள்==
 &lt;references/&gt;
 
 ==வெளி இணைப்புகள்==
 *[http://wikimapia.org/18200581/KAITHARI-NAGAR  விக்கிமேபியாவில் கைத்தறி நகர்]